CELEX: C2004/262/62
Language: el
Date: 2004-10-23 00:00:00
Title: Υπόθεση T-275/04: Προσφυγή της Aries Meca κατά της Επιτροπής των Ευρωπαϊκών Κοινοτήτων, η οποία ασκήθηκε στις 7 Ιουλίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/32
            
         Προσφυγή της Aries Meca κατά της Επιτροπής των Ευρωπαϊκών Κοινοτήτων, η οποία ασκήθηκε στις 7 Ιουλίου 2004
   (Υπόθεση T-275/04)
   (2004/C 262/62)
   Γλώσσα διαδικασίας: η γαλλική
   Η εταιρεία Aries Meca, με έδρα το Poissy (Γαλλία), εκπροσωπούμενη από τους Jean-Paul Poulain και Jean-Emmanuel Kuntz, δικηγόρους, άσκησε στις 7 Ιουλίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής, της 16ης Δεκεμβρίου 2003, καθόσον με το άρθρο 1 αυτής κηρύσσεται παράνομο το σύστημα πλήρους φορολογικής απαλλαγής υπέρ εταιρειών που αναλαμβάνουν τις δραστηριότητες προβληματικών επιχειρήσεων,
            
         
               —
            
            
               να ακυρώσει την απόφαση της Επιτροπής, της 16ης Δεκεμβρίου 2003, καθόσον με το άρθρο 5 αυτής διατάσσεται η ανάκτηση του συνόλου των ενισχύσεων που χορηγήθηκαν δυνάμει του άρθρου 44 septies του CGI (γενικού φορολογικού κώδικα) σε εταιρείες που ιδρύθηκαν με σκοπό την ανάληψη των δραστηριοτήτων προβληματικών επιχειρήσεων,
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα:
   Η απόφαση που αποτελεί αντικείμενο της παρούσας υποθέσεως προσβάλλεται με προσφυγή και στην υπόθεση T-273/04, Brandt Industries κατά Επιτροπής.
   Η προσφεύγουσα στην παρούσα υπόθεση, ARIES MECA, είναι εταιρεία η οποία, αφού ανέλαβε τις δραστηριότητες της επιχειρήσεως ARIES SAS, έκανε χρήση των διατάξεων του γενικού φορολογικού κώδικα, οι οποίες αποτελούν αντικείμενο της προσβαλλομένης αποφάσεως. Η προσφυγή της στηρίζεται σε διττό λόγο ακυρώσεως, αντλούμενο από παράβαση του άρθρου 253 της συνθήκης ΕΚ και του άρθρου 14 του κανονισμού (ΕΚ) αριθ. 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ (1).
   
      (1)  ΕΕ L 83 της 27.3.1999, σ. 1.